Προβληματικές ουσιαστικού ποινικού δικαίου στο νόμο 1608/1950 για τους καταχραστές του δημοσίου χρήματος:
Creators: name: Βεργούλης, Γεώργιος-Χρήστος Χαρίδημου
Publisher: name: Aristotle University of Thessaloniki
Year: 2014
Subjects: 1608/1950
καταχραστές
δημόσια περιουσία
abusers
public
funds

description: Αντικείμενο της παρούσας εργασίας είναι η, όσο το δυνατόν πληρέστερη, ανάδειξη των βασικότερων προβλημάτων που έχουν εμφανιστεί κατά την εξηκονταετή εφαρμογή του Ν. 1608/1950 για τους καταχραστές δημοσίου χρήματος. Καταρχήν, παρουσιάζεται ιστορικά το κλίμα μέσα στο οποίο εντάχθηκε αυτό το νομοθέτημα στην ελληνική έννομη τάξη, καθώς και η αναγκαιότητα της ύπαρξής του για εκείνα τα χρόνια. Κατόπιν, αφού παρατίθενται συνοπτικά οι σημαντικότερες τροποποιήσεις που έχει υποστεί ως τις μέρες μας, γίνεται προσπάθεια ανάδειξης της δομής και της φύσης των τυποποιημένων κυρωτικών κανόνων στον Ειδικό αυτό Ποινικό Νόμο, αλλά και μια σαφής οριοθέτηση του εννόμου αγαθού που θέλουν να προστατεύσουν ως απαραίτητο υπαρξιακό μέγεθος για την ερμηνεία τους και για την επίλυση των δογματικών ζητημάτων που ανακύπτουν. Στη συνέχεια, ιδιαίτερο βάρος δίνεται στον προσδιορισμό της κρίσιμης έννοιας της δημόσιας περιουσίας με παράλληλη ανάδειξη της έντονης κριτικής που έχει ασκηθεί στις σημαντικές τροποποιήσεις που επέφερε ο Ν. 1738/1987 με την εισαγωγή του άρθρου 263Α ΠΚ και τη συνακόλουθη διεύρυνση της παραπάνω έννοιας που προστατεύει πλέον ξεκάθαρα και ιδιωτικές περιουσίες. Παρουσιάζονται τα σημαντικότερα δογματικά προβλήματα και οι ερμηνευτικές δυσχέρειες του νόμου σε σχέση με τα εγκλήματα του Ειδικού Μέρους του Ποινικού Κώδικα που απαριθμούνται σε αυτόν και έχουν απασχολήσει έντονα την επιστήμη του Ποινικού Δικαίου και τη νομολογία των ελληνικών δικαστηρίων διαχρονικά. Τέλος, αφού αναλυθούν κριτικά με βάση την αρμονία τους προς το Σύνταγμα, οι προϋποθέσεις, η συνδρομή των οποίων οδηγεί στην κατάγνωση των ιδιαίτερα διακεκριμένων μορφών και στην επιβολή της ισόβιας κάθειρξης, αναλύονται τα θέματα του κατ’ εξακολούθηση εγκλήματος στο Ν. 1608/1950 και του θεσμού της έμπρακτης μετάνοιας. Κλείνοντας, διατυπώνεται το τελικό συμπέρασμα ως προς την αναγκαιότητα της ύπαρξης ενός τέτοιου δρακόντειου νομοθετήματος στην ελληνική έννομη τάξη που δημιουργεί σωρεία προβλημάτων και έρχεται σε αντίθεση και με τον Ποινικό Κώδικα, αλλά και με το Ελληνικό Σύνταγμα.
description: The objective of the present thesis is the examination of the most significant problems that have arisen during the 60-year application of law 1608/1950, concerning the abusers of public funds. Firstly, a presentation of the context in which the above legislation was integrated into the Greek regime and of the necessity of its adoption takes place. Furthermore, related to the above Law, the most important amendments up to date, the structure and the nature of its provisions are pointed out. This study introduces an attempt to determine the limits of the protected value, which value is crucial for the implementation of those provisions, as well as for the settlement of the doctrinal issues. Moreover, this study examines the concept of “public property” and highlights the criticism over the amendments of its provisions, which were conducted after the introduction of the Law 1738/1987, article 263A of Greek Penal Code. The above mentioned article, is of great significance as it founded the penal protection of purely private properties. The presentation of the most important doctrinal issues related to the list of crimes of the Greek Penal Code (which are enlisted to the Law 1608/1950) as well as of the preoccupation of the theoreticals and of the jurisprudence of the Greek courts over those issues are being presented. There is an analysis of the requirements which, after completion, lead to the commission of the crimes which induce heavier and more severe penalties, i.e. life sentence. As a conclusion, the necessity of the existence and application of the concerned Law is doubted on the basis of the vast problems related and its antithesis to the Greek Penal Code and the Greek Constitution.